b"\n_START_ARTICLE_\nCal Valentines de Cellers\n_START_SECTION_\nSituaci\xc3\xb3\n_START_PARAGRAPH_\n\xc3\x89s una de les masies de la vall de la riera de Cellers que s'est\xc3\xa9n a llevant del nucli urb\xc3\xa0 de Tor\xc3\xa0. Com la majoria d'elles s'aixeca al peu de la Serra de Sant Donat, a la solana. S'hi va per la carretera de Cellers (dita tamb\xc3\xa9 de les Valls) que s'inicia al darrere del camp d'esports i les piscines municipals (41\xc2\xb0\xc2\xa048\xe2\x80\xb2\xc2\xa034.09\xe2\x80\xb3\xc2\xa0N, 1\xc2\xb0\xc2\xa024\xe2\x80\xb2\xc2\xa025.76\xe2\x80\xb3\xc2\xa0E). La carretera ressegueix not\xc3\xb2riament el marge dret de la riera i, despr\xc3\xa9s de deixar a l'esquerre la masia d'Otgers, als 3 km. s'arriba al trencall de Valentines (senyalitzat) (41\xc2\xb0\xc2\xa048\xe2\x80\xb2\xc2\xa022.99\xe2\x80\xb3\xc2\xa0N, 1\xc2\xb0\xc2\xa026\xe2\x80\xb2\xc2\xa025.63\xe2\x80\xb3\xc2\xa0E). El mas est\xc3\xa0 500 metres m\xc3\xa9s enll\xc3\xa0.\n_START_SECTION_\nDescripci\xc3\xb3\n_START_PARAGRAPH_\nEdifici que forma part d'una explotaci\xc3\xb3 agr\xc3\xadcola._NEWLINE_Consta de quatre fa\xc3\xa7anes i tres plantes. A la fa\xc3\xa7ana principal (sud) hi ha el portal d'acc\xc3\xa9s en arc rebaixat amb un r\xc3\xa0fec a sobre. Tres esglaons condueixen a la porta d'entrada, en pedra i arc de mig punt, una finestra que es troba a la banda esquerra duu a la llinda la data d'una reforma: 1832. A la banda dreta de la porta dues petites obertures, a manera d'espitlleres. Sobre l'arc de la porta d'entrada, una reforma anterior va col\xc2\xb7locar un balc\xc3\xb3, fent malb\xc3\xa9 part de les dovelles de l'arc de mig punt. A la seva dreta es troba una finestra i un balc\xc3\xb3 que no sobresurt del pla de la fa\xc3\xa7ana._NEWLINE_A la fa\xc3\xa7ana oest, a la segona planta a l'esquerra hi ha una finestra amb llinda de fusta i a la dreta hi ha una finestra coronella, que d\xc3\xb3na la sensaci\xc3\xb3 que sigui posterior a la construcci\xc3\xb3 original. A la darrera planta hi ha una altra finestra. La fa\xc3\xa7ana nord est\xc3\xa0 ocupada per plantes enfiladisses. Tot i aix\xc3\xb2 s'observen a la part esquerra de la planta baixa, una entrada coberta. A la darrera planta hi ha quatre finestres. A la fa\xc3\xa7ana est, a la planta baixa, s'hi annexa un petit edifici. A la planta superior hi ha dues petites finestres. _NEWLINE_La coberta \xc3\xa9s de dos vessants (nord-sud), acabada amb teules._NEWLINE_A uns 6 metres a l'oest de la casa se situa un fresquer, forat que baixa sota terra, utilitzat en \xc3\xa8poques anteriors per a mantenir les begudes i els aliments frescos"